Sergius Širinskij-Šichmatov
Sergius Alexandri f. Širinskij-Šichmatov (Russice Сергей Александрович Ширинский-Шихматов), in Dernovo gubernii Smolenscensis anno 1783 natus et die 7 Iunii anni 1837 Athenis mortuus, fuit poeta Russicus.

Vita 
In familia principum nobili natus et in  educatus in classi usque ad annum 1804 militiam ferebat, postea in Cohorte navali docuit. Anno 1809 socius actualis Academiae Petropolitanae factus est. Anno 1828 munere deposito et omnibus suis servis liberatis in monasterio sancti Georgii Novogardiae habitabat, ubi anno 1830 monachus factus est nomine Aniceto capto. Anno 1834 in Hierosolymam migravit, post in Athonem montem, ubi templum sancti Metrophanii Voronegiani aedificavit. Anno 1836 Athenis sacerdos fuit. In  Eliae prophetae Athonis montis sepultus est.

Opera 

 cum Gabriele Deržavin et  particeps strenuus fuit. Pro sermone et versu sollemni et eleganti ab aliis laudabatur, ab aliis deprecabatur. Carminum eius haec nominari possunt:
 De arte critica (Опыт о критике, 1806), Alexandri Pope versio; 
 Požarskij et Minin et Hermogenes, vel Russia salvata (Пожарский, Минин, Гермоген, или Спасенная Россия, 1807); 
 Petrus Magnus (Пётр Великий, 1810), carmen epicum in 8 libris; 
 Carmen Creatori omnium (Песнь сотворившему вся, 1817); 
 Iesus in Testamentis ambobus, vel Nox sub cruce (Иисус в Ветхом и Новом Заветах, или Ночь у креста, 1824), carmen in 5 libris.

Gulielmus Küchelbecker de Petro Magno eius sic scripsit:
Poeta ingenio incredibili, qui . . . carmen epicum nobis donavit, quod unicum nominandum est. . . . Post Lomonosov et Kostrov nemo felicius, quam princeps Šichmatov, sermonem ecclesiasticum cum dialecto nostro cotidiano conciliare potuit.

Notae

Nexus interni 
 Petrus Magnus (Širinskij-Šichmatov)

Nexus externi 
 De vita Sergii Širinskij-Šichmatov in Lexico Russico biographico 
 Petrus Magnus, editio prima in GoogleBooks 
 Požarskij et Minin et Hermogenes et alia carmina a Georgio Lotman edita in Bibliotheca Russica virtuali 
 Opera Širinskij-Šichmatov in bibliotheca ImWerden 
 Opera Širinskij-Šichmatov apud Vicifontem 

Auctores Russici
Incolae Imperii Russici
Poetae Russiae
Interpretes Anglo-Russici
Epici
Colloquium verbo Russico faventium